Concepción Aleixandre

Concepción Aleixandre, nada en Valencia en 1862 e finada na mesma cidade en 1952, foi unha médica española, pioneira na área de xinecoloxía. Traxectoria
A finais do século XIX na Facultade de Medicina da Universidade de Valencia habería uns cincocentos estudantes, entre os que se atopaban só tres mulleres: a valencianas Concepción Aleixandre e Manuela Solís, graduadas en 1889, e a murciana Sinesia Pujalte Martínez, que abandonou os seus estudos en quinto de carreira. Estes tres casos foron excepcionais, xa que para o acceso á educación superior en igualdade de condicións para mulleres e homes habería que esperar ata 1910 cando unha orde real asinada polo rei Afonso XIII permitiu o acceso ás universidades españolas sen restricións para as mulleres. Aleixandre, que xa contaba co grao de mestra desde 1883, dedicaría a súa vida profesional á medicina.
Carreira
É considerada unha científica especialista en xinecoloxía de renome que publicaría os seus traballos científicos con regularidade na prensa médica española e foi médica titular no Hospital da Princesa de Madrid e como médica da Beneficencia Provincial da Casa de Maternidade e Inclusa, ademais de manter unha consulta popular. A súa dedicación á investigación permitiulle en 1910 patentar instrumentos xinecolóxicos, uns sistemas para corrixir o descenso da matriz​ (OEPM, Patente 47109). ​ Realizou unha tarefa importante de divulgación achegando a educación sobre hixiene especialmente ás mulleres. Xestionou a sección dedicada a "saúde de mulleres" na revista A Medicina Social Española (1916-1920). O seu activismo incluíu dar conferencias e mitins, unha delas pronunciada na Unión Iberoamericana de Madrid en 1907. Pronunciou mitins en campañas sanitarias, xunto a oradores como Azorín, Navarro Fernández, Alonso Muñoyerro e Antonio López Muñoz (1923)​ e de hixiene social (1927), ocupouse á vez doutras tarefas formativas desenvolvidas no Centro Popular Iberoamericano de Madrid.
Foi a primeira muller admitida na Sociedade Xinecolóxica Española (1892).
En 1928 fúndase a Asociación de Médicas Españolas, por un grupo de médicas entre as que destacan algunhas das pioneiras da medicina española como Trinidad Arroyo (1872-1959, presidenta honoraria) ou Elisa Soriano Fisher (1892- 1964, a representante nos congresos da Medical Women’ s International Association nos anos 1928 e 1929), chegando a ser Concepción Aleixandre presidenta da asociación.
Feminismo
Pertenceu a varias sociedades exclusivas femininas e comprometida co avance dos dereitos das mulleres. Deu o seu apoio ao manifesto a favor de que a escritora Emilia Pardo Bazán fose nomeada membro da Real Academia Española. Asinaron este manifesto entre outros Amalio Gimeno, Blanca de los Ríos, Pérez Galdós, (xuño de 1914). Presidiu a institución Protección Médica, fundada en 1913, de carácter privado cuxo obxectivo era protexer ás viúvas e orfos de médicos, e aos médicos incapacitados para o traballo. Obras
A súa obra escrita, está formada principalmente por artigos publicados en revistas e conferencias e discursos pronunciados en organismos científicos e outros de carácter divulgativo. Memoria presentada ó XIV Congreso Internacional de Medicina sobre “Los cardiopáticos en la gestación”.
Fenómenos y enfermedades propias de la mujer. En: Primer Congreso Médico Farmacéutico Valenciano, n. 1, 1891, p. 244-248.
Algo de higiene. En: Unión Iberoamericana, ano XVIII, outubro de 1904, p. 52-53.
Para las futuras madres. En: Unión Iberoamericana, any XIX, abril de 1905, p. 22-23.
Higiene para los emigrantes e inmigrantes en los países iberoamericanos, Unión Iberica Mericana, añn XX, xaneiro-abril 1906, p. 133-136.
La salud de los niños y la Patria. En: Unión Iberoamericana, ano XXII, xaneiro 1908, p. 15-30.
Maternología. En: La Escuela Moderna, ano XIV, n. 279, novembro 1914, p. 911-920.
De la mujer para la mujer. Educación higiénica de la niña como futura madre. En La Escuela Moderna, n. 293, 1916.
La sublime ciencia. En: La Medicina Social Española, n. 1, 1916, p. 339-341.
Por y para los niños. La Medicina Social Española, n. 1, 1916, p. 433-436.
La lactancia y la tubercolosis. La Medicina Social Española, n. 1, 1916, p. 630-636.
Educación de la niña como madre futura. La Medicina Social Española, n. 1, 1916, p. 25-26.
¿Hasta cuando? . En: La Medicina Social Española, n. 1, 1916, p. 179-181.
Juegos necesarios y juegos dañosos para los niños, Madrid 1917.
La mujer en Medicina. La Medicina Social Española, n. 2, 1917, p. 116-118.
De educación física. La Medicina Social Española, n. 2, 1917, p. 686-689.
Consideraciones especiales sobre higiene físico-psicológica y patología de la infancia femenina. La Medicina Social Española, n. 3, 1918, p. 312-316; 334-338.
Nuestras leyes. En: La Medicina Social Española, n. 3, 1918, p. 23-24.
Sueños que debieran ser realidades. En: La Medicina Social Española, n. 4, 1919, p. 16-17.
Al fin. En: La Medicina Social Española, n. 4, 1919, p. 338-339. <ref>{